《为赵振文赋马塍歌》
宋代·赵汝谠

旧闻城北有马塍，聚花成锦常留春。我家苕水近来到，输他年留寻芳人。

相誇此地百金惜，閒出奇花万钱直。接贴翻腾费工巧，拣搆移将斗颜色。

园翁爱花如子孙，寸生尺长勤培根。南邻北邻贫富改，独守养性经凉温。

兄今已得閒居趣，扁舟暂向官塘路。攀条摘蕊娱性情，对月看云想风度。

歌长词逸不可当，鬓发垂白吟沧浪。

作者简介：宗室。居馀杭，字蹈中，号懒庵。赵汝谈弟。留与兄齐名。以祖荫补承务郎，历泉州市舶务、监行右藏西库。疏讼赵汝愚之冤，宰臣韩侂胄使其党胡纮攻之，坐废十年。后登宁宗嘉定元年进士，历官大理司农丞。与宰臣史弥远不合，出为湖南提举常平，改江西提点刑狱，俱有政绩。迁知温州卒。